“LH Bank” คลอดมาตรการเยียวยาลูกค้ารับผลกระทบไวรัสโคโรนา
"LH Bank" คลอดมาตรการเยียวยาลูกค้ารับผลกระทบไวรัสโคโรนา
3 ก.พ. 2563

นางสาวชมภูนุช ปฐมพร กรรมการผู้จัดการ ธนาคารแลนด์ แอนด์ เฮ้าส์ จำกัด (มหาชน) หรือ LH Bank เปิดเผยว่า ธนาคารมีความห่วงใยลูกค้าทุกกลุ่มธุรกิจที่ได้รับผลกระทบจากไวรัสโคโรนา จึงได้ออกมาตรการช่วยเหลือ ดังนี้
1. ผ่อนปรนเงื่อนไขการชำระ เช่น ปลอดเงินต้นสูงสุด 12 เดือน และ ขยายระยะเวลาเงินกู้ เพื่อให้ภาระการผ่อนชำระลดลง หลังหมดช่วงปลอดเงินต้น
2. สนับสนุนเงินทุนหมุนเวียนเพิ่มเติม
ทั้งนี้ คาดว่ามาตรการดังกล่าวจะช่วยบรรเทาความเดือดร้อนให้กับลูกค้าได้ในระดับหนึ่ง โดยมาตราการดังกล่าวอาจเปลี่ยนแปลงตามผลกระทบที่เกิดขึ้นในระยะต่อไป และตามความเหมาะสมทางธุรกิจของลูกค้าแต่ละราย ซึ่งในระหว่างนี้จะมีการติดตามและประเมินผลกระทบของลูกค้าอย่างใกล้ชิด หากสถานการณ์มีความยืดเยื้อธนาคารจะพิจารณาการออกมาตราการเพื่อช่วยเหลือลูกค้าเพิ่มเติมต่อไป
อนึ่ง การออกมาตรการช่วยเหลือลูกค้าในครั้งนี้เพื่อช่วยคลายความวิตกกังวลและเพื่อให้ลูกค้ามีความพร้อมที่จะดำเนินธุรกิจได้อย่างต่อเนื่องพร้อมรับมือกับสถานการณ์ได้อย่างเต็มศักยภาพ